CONTRACT  DE  ASOCIERE
Art. 1. PĂRŢILE CONTRACTANTE

1.1. MUNICIPIUL TIMIŞOARA, prin Consiliul Local al Municipiului Timişoara, reprezentat prin Primar - Gheorghe Ciuhandu, cu sediul în Timişoara, Bv. C.D. Loga nr.1, cod fiscal nr.14756536, 

şi

ASOCIAŢIA STUDENŢILOR EUROPENI AEGEE TIMIŞOARA, str. Circumvalaţiunii, nr.22, cod fiscal nr. 7924513, cont bancar nr. RO85BRDE360SV7152763600, deschis la BRD – sucursala Timişoara, reprezentată  prin d-na director Cociuba Anca.  
Art. 2. OBIECTUL  CONTRACTULUI

2.1. Prezenta asociere are ca obiect organizarea proiectului "Atenţie, se filmează!".
Art. 3. DURATA  CONTRACTULUI

3.1. Prezentul contract se desfăşoară în perioada 12 - 16 martie 2008, când va avea loc organizarea proiectului "Atenţie, se filmează!".
Art. 4. OBLIGAŢIILE  PĂRŢILOR
4.1. MUNICIPIUL TIMIŞOARA se obligă 
4.1.1. să sprijine financiar, în condiţiile legii, activităţile necesare organizării proiectului cu suma de 7.000 lei de la bugetul local, din Subcap.67.02.05.50 "Alte acţiuni culturale".
4.2. ASOCIAŢIA STUDENŢILOR EUROPENI AEGEE TIMIŞOARA se obligă:

4.2.1. să promoveze imaginea Municipiului Timişoara şi a Consiliului Local al Municipiului Timişoara prin înserarea siglei şi a numelui Consiliului Local Timişoara şi a Municipiului Timişoara în toate materialele promoţionale ale evenimentului (afişe, invitaţii etc.);

 4.2.2. să menţioneze ca finanţator al evenimentului Municipiul Timişoara şi Consiliul Local Timişoara pe materialele promoţionale ale evenimentului;

Art. 5. MODIFICAREA  CONTRACTULUI

5.1. Nici o parte nu poate modifica unilateral prezentul contract. Modificarea contractului poate interveni numai prin acordul de voinţă exprimat al părţilor, prin act adiţional. 

Art. 6. ÎNCETAREA CONTRACTULUI

6.1. Încetarea prezentului contract poate avea loc în următoarele cazuri:
       a). la împlinirea termenului pentru care a fost încheiat;

       b). prin acordul comun al celor doua părţi, la iniţiativa uneia dintre acestea ;

       c). pentru neîndeplinirea sau îndeplinirea necorespunzătoare a clauzelor prezentului contract ;
       d). dacă se constată că sunt deficienţe majore în administrarea sumelor alocate de către Municipiul Timişoara.

       e). dacă evenimentul nu mai are loc.
Art. 7. LITIGII

7.1. Eventualele litigii care s-ar putea ivi in legătura cu acest contract vor fi soluţionate mai întâi pe cale amiabila, iar daca părţile nu cad de acord, acestea vor fi soluţionate de instanţele de judecată competente din punct de vedere teritorial si material. 
Art.8. Prezentul contract a fost încheiat în 4 exemplare, câte două pentru fiecare parte contractantă. 

MUNICIPIUL TIMIŞOARA,   

